ودود مؤذن

**ودود مؤذّن** ـ آذربایجانلی آدلیم رسام، اوخویان و موسیقیچی، مجسمه دوزه لدن، و صنعتچی. نوحه اوخویان آدلیم سلیم مؤذنین اوغلو دور. ان گؤزل سس ایله آذان وئرن رحیم مؤذن، ودودون عمی‌سی دیر. بو عایله نین بیر چوخونون سسلرینین یاخشی اولدوغو کیمی، ودودون دا سس یئته‌نه‌گی (استعدادی) اوشاقلیقدان عایله‌سی گوزونده گورونور و بئله‌لیکله همین چاغلاردان موغام موسیقی‌سی‌نین اوگرنمه‌سینی باشلاییر. اوستاد آغاخان عبدالله‌یف ین اوگره نجی سی اولوب و اونون یولونو دوام ائتمه گه چالیشیر. آزربایجانین بیر چوخ اوستادی ایله تانیش اولوب و فرقلی موسیقی قونولارینی. اوگره نمیش دیر. بو اوستادلاردان حاجی‌بابا حسین‌اف، یعقوب احمداف، رامیز قلی‌اف و عارف بابایفی سایا بیلریک. بو اوستادلاردان اوگره ندیکلر و ذاتی یئته نک لر بیر آرایا گلیب و چوخ دگه رلی و قالیجی اثرلر یاراتمیشدیر و بئله لیکله باکی رادیوسونون دئدیگینه گوره گونئی آذربایجانین ان باشاریلی موغام مغنی سی ساییلماقدادیر.

ودود آشیق صنعتی قونوسوندا دا بیر چوخ آراشدیرمالار آپاریب دیر و اوستاد حیدری نین یانیندا قوپوز درسی آلیبدیر. ۱۳۶۹-نجی ایلدن اعتبارا، ایران صداوسیماسی ایله ایش بیرلیگه باشلاییب دیر.

## ارکسترلر له ایش بیرلیگی
۱۳۷۲-نجی ایلدن نظام بیلیم یوردونون بویوک نیظامی ارکسترینده یئر آلیب و بیر چوخ یئرده کنسرت لر گئچیریب دیر. سهند قوروهونو قوردوقدان سونرا بو قوروهلا بیرلیکده ایران و بیر چوخ باشقا اولکه لرده کنسرتلر گئچیریب دیر. ۱۳۷۶-نجی ایلده «آراز» قوروهو قورولور و او قوروهدا ایشینه دوام ائلییر.

## نقاش لیق
ودود مؤذن ین ۴ جیلدلیق اثرلری ایران دا یاییملانیب دیر. ۱۳۹۱-نجی ایلین خرداد آییندا شیخ صفی الدین اردبیلی مقبره سینده ودودون نقاش لیق اثرلری سرگی سی کئچیریلیر. ودود مؤذن، اوشاقلیغیندا آقای میرجوادی نین یانیندا یاغ-بویا (رنگ-روغن) صنعتینی اورگنیر. تهرانین هنرهای تزیینی بیلیم یوردوندا و اوندان سونرا تورکیه نین معمار سؽنان بیلیم یوردوندا نقاش لیق درسلری کئچیدیر. اوز اثرلرینده کتدی لرین یاشیم و حیاتی نی چکمک ایستییر و بو ندنله «رئالیسم» یؤنتم ین (روش ین) چوخ بینیر و بو سبکی اوز اثرلرینی یارادماق اوچون داها چوخ اویغون گورور. ودودن آمریکا، فرانسه، کانادا و آلمان کیمی بیر چوخ اولکه ده نقاشلیق اثرلری سرگیلنیب دیر.

## یاشام
* ۱۹۶۰-جی ایلده اردبیل شهرینده آنادان اوْلموشدور.
* ۱۹۸۰-جی ایلده پئشکار رسساملیق فعالیتینه باشلامیشدیر. بیر سیرا رسساملیق و اینجه‌سنت کورسلارینا قاتیلمیشدیر، آرت دئکو فاکولته‌سینی و تورکیهنین معمار سینن اونیوئرسیتئتینی بیتیرمیشدیر.
* ۱۹۹۰-جی ایلده لوس‌آنجلس شهرینده اؤزل سرگیسی کئچیریلمیشدیر.
* ۱۹۹۲ –جی ایلده فرانسه ده فردی سرگیسی کئچیریلمیشدیر.
* ۱۹۹۵ –جی ایلده کانادادا فردی سرگیسی کئچیریلمیشدیر..
* تبریز، اورمو، رشت، انزلی و اردبیلده قورولموش اؤزل و بیرگه سرگی‌لرین ایشتیراکچیسی اوْلموشدور.

## هئیکل تراشلیق
ودود هئیکل تراشلیق درسینی باکی دا آلیب دیر. بیر چوخ هئیکل لر یارادیب و یارددیغی اثرلر اردبیل شهرینین بیر چوخ مئیدانینا قویولوبدور.


Shah esmaeil.JPG|شاه اسماعیل هئیکلی-شیخ صفی الدین اردبیلی موزه سی
Janbazan ardabil.JPG|جانباز هئیکلی-میدان جانبازان
Zaheir nejad.JPG|سرلشکر ظهیرنژاد (فرمانده کل ارتش)-میدان ارتش اردبیل
Qartal-1.JPG| قارتال هئیکلی-قارتال میدانی، سرعین
Shahriar-ardabil.JPG|اوستاد شهریار هئیکلی- شهریارپارکی، اردبیل
Shams attar ardabili 1020.JPG|شمس عطار اردبیلی هئیکلی-شیخ صفی الدین اردبیلی مقبره سی (یونسکودا ثبت اولونوب)
Beyzaei ardabili 1016.JPG|بیضای اردبیلی هئیکلی-شیخ صفی الدین اردبیلی مقبره سی (یونسکودا ثبت اولونوب)



## قایناقلار

بؤلمه:اردبیللی رسام
بؤلمه:اردبیللی موسیقیچی